|  |  |
| --- | --- |
| Numri i lëndës: | 2019:131090 |
| Datë: | 02.09.2019 |
| Numri i dokumentit:  | 00487945 |

**P. nr. 632/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gylaj Nepola, në lëndën penale kundër të pandehurit Ç. K nga Peja , sipas aktakuzës së PPTH në Pejë PP/II nr.1299/19 të dt.04.07.2019 për vepër penale : ,, Posedim i paautorizuar i narkotikëve, substancave psikotrope ose analoge’’ nga neni 275 par.2 të KPRK-së , pas mbajtjes se seancës publike për shqyrtimin e marrëveshjes mbi pranimin e fajësisë, të mbajtur në pranin e të pandehurit Ç. K , mbrojtësi të tij av. Shpëtim Berisha nga Peja sipas autorizimit, të dhe të prokurorit të shtetit Astrit Gashi, me dt.23.08.2019 ka marrë dhe botërisht ka shpallë këtë :

 **A K T GJ Y K I M**

**I pandehuri Ç. K i lindur me dt.... në G, me adresë të banimit në Pejë Rr.,,P’’nr.. , i njohur me dokument identifikues L.Njoftim me nr. pers. ... të lëshuar nga MPB, i biri i A dhe nënës M e gjinisë M , Shqiptar, shtetas i Republikës së Kosovës gjendet në liri.**

**ËSHTË FAJTOR**

Për shkak se:

Me dt... rreth orës ..,.. min. në Pejë, në Rr...’’ ,pa autorizim posedon substanca narkotike dhe atë narkotikun e llojit ,, Marihuanë’’ me peshë të përgjithshme në sasi rreth 1.2 gram, në atë mënyrë që pasi ditën kritike Policia e Kosovës gjersa ishin duke patrulluar në vendin e lartcekur aty kanë vërejtur tre persona me ç’rast të njëjtit i kanë ndalur dhe gjatë kontrollës te i pandehuri Ç. K në xhepin e xhaketës së tij policia ka gjetur dhe sekuestruar një qese me substancë narkotike të llojit ,, Marihuan’’ në peshë prej 1.2 gram.

- me çka ka kryer vepër penale ,, Posedim i paautorizuar i narkotikëve, substancave psikotrope ose analoge’’nga neni 275 par.2 të KPRK-së.

Andaj gjykata duke u bazuar në nenin 41,42,43,45,46 dhe nenit 275 par 2 të KPRK-së dhe nenit 233 par 1 ,5,12, të KPPRK-së. të pandehurin,

**E GJYKON**

Me gjobe në lartësi prej 400 euro të cilën gjobë i pandehuri detyrohet ta paguaj në afat prej 3 muajsh ,nga dita e plotfuqishmërisë së këtij aktgjykimi- në të kundërtën dënimi me gjobë automatikisht do të shndërrohet në dënim me burg duke iu llogaritur – 1 ditë burgu për 20 euro!.

Si dhe:

Ndaj të pandehurit shqiptohet dënimi plotësues konfiskimi i narkotikut të llojit ,, Marihuanë’ ’me peshë 1.2 gram !.

 Obligohet i pandehuri që:

Në emër të paushallit gjyqësor ta paguaj shumën prej 15 euro, kurse në emër të shpenzimeve për kompensimin e viktimave të dhunës shumën prej 30 euro- e të gjitha këto 15 ditë pasi që aktgjykimi të merr formën e prerë.

Shpenzime procedurale nuk ka pasur .

**A r s y e t i m**

Prokuroria Themelore në Pejë me dt. 04.07.209, kundër të pandehurit Ç.K ka ngritë aktakuzë PP/II nr.1299/19 për vepër penale : ,, Posedim i paautorizuar i narkotikëve, substancave psikotrope ose analoge’’ nga neni 275 par.2 të KPRK-së. , duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Bashkë me aktakuzën i ka dërguar gjykatës marrëveshjen e lidhur në prokurori për pranimin e fajësisë, në ç mënyrë është njoftuar gjykata për detalet dhe është lutur që të mbahet shqyrtimi gjyqësorë sa më shpejtë që është e mundur .

Në shqyrtimin gjyqësorë në të cilin kanë qenë prezent i pandehuri Ç.K , mbrojtësi i tij av. Shpëtim Berisha dhe prokurori i shtetit është bërë e ditur përkatësisht është konfirmuar se : i pandehuri , mbrojtësi i tij dhe prokurori i shtetit me dt. 27.06.2019 kanë lidhë marrëveshje për pranimin e fajësisë dhe të njëjtën marrëveshje sërish e kanë konfirmuar edhe në shqyrtimin gjyqësor, dhe këtë marrëveshje gjyqtari e ka pranuar – i bindur thellë se marrëveshja e tillë është bërë konform dispozitave të Kodit të procedurës Penale dhe të Kodit Penal të Republikës së Kosovës .

Pasi që u aprovua përkatësisht u pranua marrëveshja mbi pranimin e fajësisë gjyqtari e konfirmoj edhe vendimin mbi masën ndëshkuese ashtu siç është precizuar edhe në marrëveshjen për pranimin e fajësisë

Vendimi mbi shpenzimet e procedurës penale është marrë konform nenit 450 të KPPRK-së ,kurse vendimi mbi taksën për viktimat e dhunës është marrë konform Ligjit nr 05/L 036.

Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë –DP . P.nr.632/19 datë.23.08.2019.

Sekretarja juridike Gjyqtari

Gylaj Nepola Sejdi Blakaj

KËSHILLA JURIDIKE

Kundër këtij aktgjykimi lejohet Ankesa në afat prej 15 ditësh nga Dita e marrjes , Gjykatës të Apelit në Prishtinë e përmes kësaj Gjykate .